
Var det noen som hadde meldt forfall?

Sak 41/02 Bachelor i velferdsadministrasjon
I samarbeid med HiNT, HiA og HiTø har ØKS i år arrangert etterutdanning i velferdsadministrasjon i regi av rikstrygdeverket. Fra høsten 2003 vil HiO opprette en bachelorutdanning i velferd. Denne utdanningen vil i stor grad samarbeide med offentlig styring (1. år) og sosionomutdanningen i 2. og 3. studieår.

Det knytter seg stor usikkerhet til hvorvidt dette studiet vil appellere til søkerne. Det er stor forskjell på studentene på de eksterntfinansierte velferdsmodulene i dag og de som eventuelt vil starte på en grunnutdanning. Det er problematisk å binde opp store ressurser på et studium man ikke vet noe om. Det ble likevel presisert at det skal legges vekt på å skape et studium med egen identitet, og at dette er noe man vil bruke ressurser på.

Det var enighet om at navnet bachelor i velferdsstudier ikke vil appellere til søkerne. Det ble foreslått en rekke nye navn; bachelor i velferd og samfunn, bachelor i velferd og service, bachelor i velferdsfag og bachelor i velferd. Bachelor i velferdsfag ble vedtatt som det foreløpig nye navnet på studiet.

Vedtak: 

Avdeling ØKS oppretter et BA – Bachelor i Velferdsfag med utgangspunkt i den framlagte modellen for studieplan. Studiet starter høsten 2003 og vil ha 30 studieplasser i 1. skoleår.  Avdelingen vil tilrettelegge for den nye utdanningen med tilførsel av personal- og andre ressurser slik at arbeidsforholdene for studenter og ansatte blir så optimale som mulig. 

Forslaget ble enstemmig vedtatt. 

Sak 42/02 Studieplasser på økonomiutdanningen.

Ved å utvide økonomiutdanningen med 60 plasser stilles avdelingen overfor store administrative og praktiske utfordringer. Det ble påpekt at selv om utvidelsen er et positvt tilbud til avdelingen, er økonomiutdanningen allerede  skrapt både økonomisk og administrativt og at en slik utvidelse forutsetter økte ressurser.  

På sikt vil utvidelsen av økonomiutdanningen føre til 3,1 millioner i ekstra inntekter. I begynnelsen vil man måtte forvente underskudd i både velferdsutdanningen og økonomiutdanningen, men så lenge resten av avdelingen er i balanse vil dette la seg forsvare økonomisk.

Vedtak:

Opptaket til BA – studium i økonomi og administrasjon ved avdeling ØKS økes med 60 studieplasser til 180. Avdelingen vil tilrettelegge for denne studentøkningen ved økt tilførsel av personalressurser og etter beste evne bidra til å forbedre arbeidsforholdene for studenter og ansatte. 

Forslaget ble enstemmig vedtatt.

